**TÉZY K ŠTÁTNYM SKÚŠKAM V UČITEĽSKÝCH ŠTUDIJNÝCH PROGRAMOCH Z DIDAKTÍK PREDMETOV**

**Názov predmetu:**

Štátna skúška Diplomová práca s obhajobou

Štátna skúška Teória a didaktika predmetu psychológia

**Podmienky na absolvovanie predmetu**:

Štátna skúška pozostáva z obhajoby záverečnej práce formou kolokvia. Otázky pre študenta/ku budú formulované v podobe širšie koncipovaného problému, súvisiaceho s témou záverečnej práce, ktorého riešenie od študenta/ky vyžaduje znalosť poznatkov, uvedených v tézach ku štátnej skúške. Tieto vychádzajú zo sociálno-vedného, pedagogickopsychologického a odborovo didaktického kontextu psychológie. Študent/ka svoju odpoveď môže dokumentovať konkrétnymi príkladmi z vlastného didaktického portfólia.

**Podmienky na absolvovanie predmetu:**

Od študenta/ky sa vyžaduje integrácia poznania jednotlivých disciplín vysokoškolského štúdia a širších súvislostí teoretického zázemia psychológie, taktiež integrácia teórie z jednotlivých vybraných psychologických disciplín do pedagogickej  praxe na príklade riešenej problematiky diplomovej práce. Taktiež sa vyžaduje odborná komunikácia a argumentácia zvolených didaktických metód, využitých pri sprístupňovaní učiva, práca s odbornou literatúrou a pedagogickou literatúrou ako aj práca s portfóliom zo súvislej praxe.

**Rámcové tézy:**

1. Obsah edukácie a špecifiká predmetu psychológia. Obsahy školských dokumentov (štátny vzdelávací program, školský vzdelávací program školy, na ktorej sa vyučuje psychológia, učebné osnovy psychológie, štandardy v psychológii, učebné plány, časová dotácia hodín psychológie) a ich praktické využitie v profesii učiteľa.
2. Učebnice psychológie a ich analýza, práca s nimi, učivo a didaktická analýza konkrétneho učiva psychológie na SŠ, tvorba pracovných listov s dôrazom na obsah diplomovej práce.
3. Edukačné ciele a ich formulácia (taxonómie cieľov) v prepojení na obsah diplomovej práce.
4. Metódy, prostriedky, didaktické zásady uplatňované vo vyučovaní psychológie v prepojení na obsah diplomovej práce.
5. Príprava učiteľa na vyučovaciu hodinu psychológie, tvorba prípravy, obsah prípravy, časti vyučovacej hodiny.
6. Organizačné formy vyučovania psychológie a ich špecifiká.
7. Výsledky učenia a vyučovania, ich kontrola (skúšanie) a hodnotenie žiakov, cieľ a zmysel školského hodnotenia. Tvorba didaktických testov, špecifiká slovného hodnotenia a klasifikácie, iné formy hodnotenia žiakov.
8. Osobnosť učiteľa psychológie, kritériá kladené na jeho osobnostné vlastnosti, kľúčové kompetencie, manažment vyučovacieho procesu.
9. Osobnosť žiaka (prežívanie, správanie, kognitívne procesy, emocionalita, osobnostné vlastnosti, učenie sa a pod.) a jeho vývinové osobitosti. Učiteľské a žiacke roly vo vzťahu k rozvíjaniu ich kompetencií vyplývajúcich z edukačných cieľov.
10. Klíma školy a klíma triedy, výchovné problémy a ich riešenie, spolupráca s odbornými zamestnancami školy. Vplyv klímy školskej triedy na výkonnosť žiaka.

**Literatúra:**

KOSOVÁ, B., TOMENGOVÁ, A. 2015. *Profesijná praktická príprava budúcich učiteľov.* Banská Bystrica: Belianum, 2015.

LÁSZLÓ, K., OSVALDOVÁ, Z. 2014. *Didaktika*. Banská Bystrica: Pedagogická fakulta UMB.

MIŠKOLCIOVÁ, L. 2016. *Vybrané kapitoly z didaktiky psychológie.* Banská Bystrica: Pedagogická fakulta UMB.

ORAVCOVÁ, J., KARIKOVÁ, S.2011. *Psychológia v edukácii.* Banská Bystrica: Pedagogická fakulta UMB.

**Učebnice pre pedagogické a sociálne akadémie:**

**Psychológia pre 1. ročník študijného odboru 7649 6 – učiteľstvo pre MŠ a vychovávateľstvo pre ŠKD**Autor: Zelina, M.
Vydavateľstvo: Slovenské pedagogické nakladateľstvo - Mladé letá
Rok posledného vydania: 2004

**Psychológia pre 2. ročník študijného odboru 7649 6 – učiteľstvo pre MŠ a vychovávateľstvo pre ŠKD**Autor: Zelina. M.
Vydavateľstvo: Slovenské pedagogické nakladateľstvo - Mladé letá
Rok posledného vydania: 2006

**Psychológia pre 3. ročník študijného odboru 7649 6 – učiteľstvo pre MŠ a vychovávateľstvo pre ŠKD**Autor: Zelina, M.
Vydavateľstvo: Slovenské pedagogické nakladateľstvo - Mladé letá
Rok posledného vydania: 2007

**Psychológia pre 4. ročník študijného odboru 7649 6 – učiteľstvo pre MŠ a vychovávateľstvo pre ŠKD**Autor: Zelina, M.
Vydavateľstvo: Slovenské pedagogické nakladateľstvo - Mladé letá
Rok posledného vydania: 2008

**Psychológia: Sociálna psychológia pre 3. ročník študijného odboru sociálno-výchovný pracovník**Autori: Zelina, M., Zelinová, M.
Vydavateľstvo: Slovenské pedagogické nakladateľstvo - Mladé letá
Rok posledného vydania: 2009

**Psychológia: Psychopatológia a patopsychológia pre 4. ročník študijného odboru sociálno-výchovný pracovník**
Autori: Zelina, M., Zelinová, M.
Vydavateľstvo: Slovenské pedagogické nakladateľstvo - Mladé letá
Rok posledného vydania: 2010

**Vypracovali:**

Doc. PhDr. Marta Valihorová, CSc. – garant štúdia učiteľstva psychológie

Doc. PhDr. Zlata Vašašová, PhD. vedúca Katedry psychológie

V Banskej Bystrici 25.3.2019